Document ID: 32013D0512

DEĊIŻJONI TA’ IMPLIMENTAZZJONI TAL-KUMMISSJONI
tas-17 ta' Ottubru 2013
dwar kontribuzzjoni finanzjarja mill-Unjoni lil ċerti Stati Membri għall-appoġġ ta’ studji ta’ sorveljanza volontarji dwar it-telf ta’ kolonji tan-naħal tal-għasel għall-istaġun 2013 - 2014
(notifikata bid-dokument C(2013) 6742)
(It-testi bid-Daniż, bl-Olandiż, bl-Ingliż, bl-Estonjan, bil-Finlandiż, bil-Franċiż, bil-Ġermaniż, bil-Grieg, bl-Ungeriż, bit-Taljan, bil-Latvjan, bil-Litwan, bil-Pollakk, bil-Portugiż, bis-Slovakk, bl-Ispanjol, u bl-Isvediż, biss huma awtentiċi)
(2013/512/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Deċiżjoni tal-Kunsill 2009/470/KE tal-25 ta’ Mejju 2009 dwar in-nefqa fil-kamp veterinarju (1), u b’mod partikolari l-Artikolu 23 tagħha,
Billi:
(1)
Il-Komunikazzjoni mill-Kummissjoni lill-Parlament Ewropew u lill-Kunsill dwar is-saħħa tan-naħal tal-għasel (2) tagħti ħarsa ġenerali lejn l-azzjonijiet tal-Kummissjoni li diġà ttieħdu u li qed jittieħdu fir-rigward tas-saħħa tan-naħal tal-għasel fl-UE. Il-kwistjoni fis-suġġett prinċipali tal-Komunikazzjoni hija l-mortalità li qed tiżdied tan-naħal osservata madwar id-dinja.
(2)
Fl-2009, il-proġett tal-EFSA “Bee mortality and bee surveillance in Europe” (3) ikkonkluda li b’mod ġenerali, is-sistemi ta’ sorveljanza fl-UE huma dgħajfa u hemm nuqqas ta’ dejta fil-livell tal-Istati Membri u nuqqas ta’ dejta komparabbli fil-livell tal-UE.
(3)
Sabiex tittejjeb id-disponibbiltà tad-dejta dwar il-mortalità tan-naħal, huwa xieraq li ċerti studji ta’ sorveljanza fl-Istati Membri dwar it-telf tan-naħal tal-għasel jingħataw assistenza u appoġġ.
(4)
Id-Deċiżjoni ta’ Implimentazzjoni tal-Kummissjoni 2012/362/UE (4) tat kontribuzzjoni finanzjarja għall-programmi ta’ studju ta’ sorveljanza volontarja dwar it-telf tal-kolonji tan-naħal tal-għasel implimentati mill-Belġju, mid-Danimarka, mill-Ġermanja, mill-Estonja, mill-Greċja, minn Spanja, minn Franza, mill-Italja, mil-Latvja, mil-Litwanja, mill-Ungerija, mill-Polonja, mill-Portugall, mis-Slovakkja, mill-Finlandja, mill-Isvezja u mir-Renju Unit għall-istaġjun 2012-2013.
(5)
L-istudji jipprevedu tliet żjarat fuq il-post fi mġiebaħ li għandhom isiru qabel ix-xitwa, wara x-xitwa u matul l-istaġun produttiv.
(6)
Huwa importanti f’dan it-tip ta’ studju li wieħed ikollu dejta komparabbli fir-rigward tat-telf li jinġabar fi snin differenti. Dan huwa partikolarment validu għal studji ta’ sorveljanza dwar it-telf tan-naħal tal-għasel minħabba li l-kundizzjonijiet klimatiċi jbiddlu r-riżultati b’mod sinifikanti. Għalhekk, jekk dawn l-istudji jsiru għal sena waħda biss jistgħu jagħtu biss dejta parzjali li ma toffrix biżżejjed raġunijiet biex wieħed jasal għall-konklużjonijiet jew it-tendenzi fuq telf bħal dan.
(7)
Għar-raġunijiet spjegati hawn fuq, huwa opportun li jitkomplew l-istudji ta’ sorveljanza volontarja dwar it-telf ta’ kolonji tan-naħal tal-għasel fl-istaġun billi wieħed jibda bil-kontroll ta’ qabel ix-xitwa fil-ħarifa tal-2013, u jispiċċa bil-kontrolli ta’ wara x-xitwa u l-kontrolli ta’ staġun sħiħ produttiv fl-2014.
(8)
L-istudji li jridu jsiru fl-istaġun 2013-2014 huma bbażati fuq id-dokument “Basis for a pilot surveillance project on honey bee colony losses” (5) maħruġ mil-laboratorju ta’ referenza tal-UE (EURL) għas-saħħa tan-naħal elenkat fil-Parti II tal-Anness VII tar-Regolament (KE) Nru 882/2004 tal-Parlament Ewropew u tal-Kunsill (6), li jipprovdi gwida għall-Istati Membri biex jelaboraw il-programmi ta’ studji ta’ sorveljanza volontarji tagħhom.
(9)
L-istess l-Istati Membri li ħadu sehem fl-ewwel studji ta’ sorveljanza volontarja dwar it-telf ta’ kolonji tan-naħal tal-għasel fl-2012-2013 kienu mistiedna jibagħtu lill-Kummissjoni l-programmi tagħhom għall-istaġun 2013-2014 bbażati fuq id-dokument tekniku tal-EURL għas-saħħa tan-naħal.
(10)
Il-Belġju, id-Danimarka, il-Ġermanja, l-Estonja, il-Greċja, Spanja, Franza, l-Italja, il-Latvja, il-Litwanja, l-Ungerija, il-Polonja, il-Portugall, is-Slovakkja, il-Finlandja, l-Isvezja u r-Renju Unit ġabru programmi ta’ studji ta’ sorveljanza dwar it-telf tal-kolonji tan-naħal tal-għasel b’konformità mad-dokument tekniku “Basis for a pilot surveillance project on honey bee colony losses” u talbu l-appoġġ finanzjarju tal-UE.
(11)
Għandha tingħata kontribuzzjoni finanzjarja mill-1 ta’ Lulju 2013 għall-programmi ta’ studju ta’ sorveljanza volontarja dwar it-telf tal-kolonji tan-naħal tal-għasel implimentati mill-Belġju, mid-Danimarka, mill-Ġermanja, mill-Estonja, mill-Greċja, minn Spanja, minn Franza, mill-Italja, mil-Latvja, mil-Litwanja, mill-Ungerija, mill-Polonja, mill-Portugall, mis- Slovakkja, mill-Finlandja, mill-Isvezja u mir-Renju Unit.
(12)
Skont ir-Regolament tal-Kunsill (KE) Nru 1290/2005 (7), il-miżuri veterinarji għandhom jiġu ffinanzjati skont il-Fond Agrikolu Ewropew ta’ Garanzija. Għal finijiet ta’ kontroll finanzjarju, għandhom japplikaw l-Artikoli 9, 36 u 37 ta’ dak ir-Regolament.
(13)
Il-ħlas tal-kontribuzzjoni finanzjarja għandu jkun soġġett għall-kundizzjoni li l-programmi ta’ studju ta’ sorveljanza ppjanati fil-fatt ikunu twettqu u li l-awtoritajiet jipprovdu l-informazzjoni kollha meħtieġa lill-Kummissjoni u lil-EURL għas-saħħa tan-naħal tal-UE.
(14)
Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
1. L-Unjoni għandha tagħti għajnuna finanzjarja għall-programmi ta’ studju ta’ sorveljanza dwar it-telf tal-kolonji tan-naħal tal-għasel lill-Belġju, lid-Danimarka, lill-Ġermanja, lill-Estonja, lill-Greċja, lil Spanja, lil Franza, lill-Italja, lil-Latvja, lil-Litwanja, lill-Ungerija, lill-Polonja, lill-Portugall, lis-Slovakkja, lill-Finlandja, lill-Isvezja u lir-Renju Unit.
2. Il-kontribuzzjoni finanzjarja tal-Unjoni:
(a)
għandha tkun bir-rata ta’ 70 % tal-ispejjeż eliġibbli mġarrba minn kull Stat Membru msemmi fil-paragrafu 1 għall-programmi ta’ studju ta’ sorveljanza dwar it-telf tal-kolonji tan-naħal tal-għasel u speċifikata fl-Anness I għall-perjodu mill-1 ta’ Lulju 2013 sat-30 ta’ Settembru 2014;
(b)
ma għandhiex taqbeż li ġej:
(1)
EUR 26 837 għall-Belġju;
(2)
EUR 116 417 għad-Danimarka;
(3)
EUR 160 445 għall-Ġermanja;
(4)
EUR 64 868 għall-Estonja;
(5)
EUR 78 421 għall-Greċja;
(6)
EUR 148 047 għal Spanja;
(7)
EUR 288 801 għal Franza;
(8)
EUR 142 212 għall-Italja;
(9)
EUR 86 310 għal-Latvja;
(10)
EUR 70 273 għal-Litwanja;
(11)
EUR 114 209 għall-Ungerija;
(12)
EUR 128 015 għall-Polonja;
(13)
EUR 29 159 għall-Portugall;
(14)
EUR 92 240 għas-Slovakkja;
(15)
EUR 117 416 għall-Finlandja;
(16)
EUR 74 389 għall-Isvezja;
(17)
EUR 109 871 għar-Renju Unit.”
(c)
ma għandhiex taqbeż EUR 348 għal kull żjara fil-miġbħa.
Artikolu 2
1. Il-massimu tal-kontribuzzjoni globali awtorizzata minn din id-Deċiżjoni għall-ispejjeż imġarrba għall-programmi msemmija fl-Artikolu 1 huwa stabbilit għal EUR 1 847 930 u għandu jiġi ffinanzjat mill-Baġit Ġenerali tal-Unjoni Ewropea.
2. L-infiq relatat mal-ispejjeż tal-persunal għat-twettiq tat-testijiet tal-laboratorju, għat-teħid ta’ kampjuni jew għall-monitoraġġ, u għall-oġġetti konsumabbli u għall-ispejjeż ġenerali relatati mal-istudji ta’ sorveljanza għandu jkunu eliġibbli skont ir-regoli stabbiliti fl-Anness III.
3. L-għajnuna finanzjarja tal-Unjoni għandha titħallas wara l-preżentazzjoni u l-approvazzjoni tar-rapporti u d-dokumenti ta’ sostenn imsemmija fl-Artikolu 3(2) u (3).
Artikolu 3
1. Il-programmi għandhom jitwettqu skont id-dokument tekniku “Basis for a pilot surveillance project on honey bee colony losses” u skont il-programmi ta’ studju ta’ sorveljanza dwar it-telf tal-kolonji tan-naħal tal-għasel ippreżentati mill-Istati Membri.
2. Il-Belġju, id-Danimarka, il-Ġermanja, l-Estonja, il-Greċja, Spanja, Franza, l-Italja, il-Latvja, il-Litwanja, l-Ungerija, il-Polonja, il-Portugall, is-Slovakkja, il-Finlandja, l-Isvezja, u r-Renju Unit għandhom iressqu quddiem il-Kummissjoni:
-
rapport tekniku intermedju mhux aktar tard mill-1 ta’ Marzu 2014 dwar l-ewwel żjara prevista fil-programm ta’ studju ta’ sorveljanza, u
-
rapport tekniku finali mhux aktar tard mill-31 ta’ Ottubru 2014 dwar it-tieni u t-tielet ż-żjara previsti fil-programm ta’ studju ta’ sorveljanza;
-
ir-rapport tekniku għandu jkun konformi mal-mudell li jrid jiġi stabbilit mill-Kummissjoni f’kooperazzjoni mal-Laboratorju ta’ Referenza tal-UE għas-saħħa tan-naħal.
3. Il-Belġju, id-Danimarka, il-Ġermanja, l-Estonja, il-Greċja, Spanja, Franza, l-Italja, il-Latvja, il-Litwanja, l-Ungerija, il-Polonja, il-Portugall, is-Slovakkja, il-Finlandja, l-Isvezja u r-Renju Unit u għandhom iressqu quddiem il-Kummissjoni:
-
verżjoni fuq il-karta u verżjoni elettronika tar-rapport finanzjarju miġbur skont l-Anness II mhux aktar tard mill-31 ta’ Diċembru 2014;
-
fuq talba tal-Kummissjoni, id-dokumenti ta’ sostenn, li jixhdu l-infiq kollu msemmi fl-applikazzjoni għar-rimborż.
4. Ir-riżultat tal-istudji għandhom ikunu disponibbli għall-Kummissjoni u l-Laboratorju ta’ Referenza tal-UE għas-saħħa tan-naħal.
Artikolu 4
Din id-Deċiżjoni hija indirizzata lir-Renju tal-Belġju, lir-Renju tad-Danimarka, lir-Repubblika Federali tal-Ġermanja, lir-Repubblika tal-Estonja, lir-Repubblika Ellenika, lir-Renju ta’ Spanja, lir-Repubblika Franċiża, lir-Repubblika Taljana, lir-Renju tal-Isvezja, lir-Repubblika tal-Latvja, lir-Repubblika tal-Litwanja, lill-Ungerija, lir-Repubblika tal-Polonja, lir-Repubblika Portugiża, lis-Slovakkja, lir-Repubblika tal-Finlandja, u lir-Renju Unit tal-Gran Brittanja u l-Irlanda ta’ Fuq.
Magħmul fi Brussell, is-17 ta’ Ottubru 2013.

Labels: 7
15
5
6